CELEX: 62016CN0323
Language: bg
Date: 2016-06-08 00:00:00
Title: Дело C-323/16 P: Жалба, подадена на 8 юни 2016 г. от Eurallumina SpA срещу решението, постановено от Общия съд (първи разширен състав) на 22 април 2016 г. по съединени дела T-60/06 RENV II и T-62/06 RENV II: Италианска република и Eurallumina SpA/Европейска комисия

25.7.2016   
            
            
               BG
            
            
               Официален вестник на Европейския съюз
            
            
               C 270/36
            
         Жалба, подадена на 8 юни 2016 г. от Eurallumina SpA срещу решението, постановено от Общия съд (първи разширен състав) на 22 април 2016 г. по съединени дела T-60/06 RENV II и T-62/06 RENV II: Италианска република и Eurallumina SpA/Европейска комисия
   (Дело C-323/16 P)
   (2016/C 270/39)
   Език на производството: английски
   
      Страни
   
   
      Жалбоподател: Eurallumina SpA (представители: L. Martin Alegi, A. Stratakis, L. Philippou, Solicitors)
   
      Други страни в производството: Италианска република, Европейска комисия
   
      Искания на жалбоподателя
   
   Жалбоподателят иска от Съда:
   
               —
            
            
               да отмени решението на Общия съд,
            
         
               —
            
            
               да отмени решението на Комисията (1) в частта, в която разпорежда на Италианската република да възстанови помощта, или
            
         
               —
            
            
               да върне делото за ново разглеждане от Общия съд,
            
         
               —
            
            
               да осъди Комисията да заплати съдебните разноски.
            
         
      Основания и основни доводи
   
   Жалбоподателят излага основание, разделено на пет части, с което твърди нарушение на правото на Съюза, и по-специално на принципа на защита на оправданите правни очаквания и на задължението за мотивиране. Конкретните части на основанието на жалбоподателя са следните:
   
               1.
            
            
               Общият съд тълкувал неправилно решението от 10 декември 2013 г., тъй като се считал за длъжен да приеме, че публикуването на решението за откриване на процедурата на 2 февруари 2002 г. довело до отпадане на оправданите правни очаквания на Eurallumina.
            
         
               2.
            
            
               В резултат на тази грешка Общият съд не успял да постигне преследваната с връщането на делото цел и не разгледал изтъкнатите от Eurallumina доводи за това, че то продължавало да има оправдани правни очаквания, или ги преценил погрешно или на основание на неточно представена правна уредба.
            
         
               3.
            
            
               Дори като се основал на неточно представена правна уредба, Общият съд допуснал грешка при прилагане на правото, като приел, че необоснованото забавяне на Комисията да извърши разследване не би могло да породи за Eurallumina възпрепятстващи възстановяването на помощта оправдани правни очаквания.
            
         
               4.
            
            
               Общият съд тълкувал Директива 2003/96 (2)
                  contra legem в нарушение на правото на Съюза и на принципите на тълкуване.
            
         
               5.
            
            
               Общият съд допуснал грешка при прилагане на правото, като отхвърлил доводите на Eurallumina за направените от него в завода в Сардиния инвестиции.
            
         
      (1)  Решение 2006/323/ЕО на Комисията от 7 декември 2005 година относно освобождаването от акциз на минералните масла, използвани като гориво за производството на двуалуминиев триоксид в района на Гардан, в района на Шанън и в Сардиния, прилагано съответно от Франция, Ирландия и Италия (ОВ L 119, 2006 г., стр. 12)
   
      (2)  Директива 2003/96/EО на Съвета от 27 октомври 2003 година относно преструктурирането на правната рамката на Общността за данъчно облагане на енергийните продукти и електроенергията (ОВ L 283, 2003 г., стр. 51; Специално издание на български език, 2007 г., глава 9, том 2, стр. 98).